Πέρα από την αβλεψία που υπήρξε σχετικά με τις πετσέτες και τα σεντόνια και την έλλειψη χαρτιού κουζίνας, σε γενικές γραμμές η διαμονή μας ήταν αρκετά ευχάριστη. Η Βασιλική κατευθείαν ανταποκρίθηκε όταν της επισημάναμε ότι οι πετσέτες και τα σεντόνια είναι 2 ενώ εμείς ήμασταν 3. Επιπλέον, τα δύο τεμάχια χαρτιού τουαλέτας δεν έφτασαν οπότε αναγκαστήκαμε να αγοράσουμε εμείς. Το σπίτι ήταν πεντακάθαρο και αρκετά προσεγμένο. Η τοποθεσία του είναι πάρα πολύ καλή σε μια ήσυχη γειτονιά, μόλις 3 στάσεις από την Ομόνοια και 1 από το Θησείο. Η Διονυσίου Αρεοπαγίτου απέχει μόλις 20 λεπτά με τα πόδια. Τέλος, η επικοινωνία ήταν εξαιρετική και όλες οι πληροφορίες σχετικά με το check-in και το σπίτι ήταν αρκετά βοηθητικές και ακριβείς. Αξιοθαύμαστη και η κίνηση με το κρασί που μας υποδέχθηκε κατά την άφιξή μας!
Ευχαριστούμε πολύ!
Εις το επανιδείν!